**Παιδοχειρουργική - Παιδοορθοπαιδική**

***Α. “Παιδοχειρουργική ”***

***Σκοπός του μαθήματος***

Σκοπός του μαθήματος της παιδοχειρουργικής είναι να γνωρίσει ο φοιτητής τις μεθόδους αντιμετώπισης των χειρουργικών παθήσεων που αφορούν νεογνά, βρέφη, παιδιά και εφήβους. Ειδικότερα, το μάθημα της παιδοχειρουργικής περιλαμβάνει τις συγγενείς και επίκτητες χειρουργικές παθήσεις που εντοπίζονται στην κεφαλή, τον τράχηλο, τον θώρακα, την κοιλιά, το ουροποιογεννητικό σύστημα και τις χειρουργικές μεθόδους αντιμετώπισης τους. Στο ευρύ φάσμα της παιδοχειρουργικής περιλαμβάνεται η διαχείριση του παιδικού τραύματος και των ογκολογικών ασθενών. Η θωρακοσκοπική, η λαπαρασκοπική χειρουργική καθώς και οι ενδοσκοπικές μέθοδοι αντιμετώπισης των παιδοχειρουργικών παθήσεων αποτελούν πλέον αναγκαιότητα για την παιδοχειρουργική. Επίσης, η γνώση της παθοφυσιολογίας των διαφόρων παιδοχειρουργικών παθήσεων συμβάλλει στην έγκαιρη διάγνωση τους και την κατάλληλη περιεγχειρητική φροντίδα με αποτέλεσμα την βέλτιστη έκβαση τους.

**Στόχοι:** Εξοικείωση στη διάγνωση και αντιμετώπιση των συνήθων παιδοχειρουργικών παθήσεων στα παιδιά

***Περιεχόμενα μαθήματος***

1. **Εισαγωγικά στοιχεία Παιδοχειρουργικής**
2. **Κλινική εξέταση παιδοχειρουργικού ασθενούς**
3. **Ομοιόσταση του παιδοχειρουργικού ασθενούς**
4. **Περιεγχειρητική φροντίδα παιδοχειρουργικού ασθενούς**
5. **Παθήσεις Κεφαλής-Τραχήλου**
	* Συγγενείς ανωμαλίες βραγχιακών τόξων
	* Υπολείμματα θυρεογλωσσικού πόρου
	* Άλλες παθήσεις τραχήλου
6. **Επείγουσες Νεογνικές Χειρουργικές Παθήσεις του Αναπνευστικού Συστήματος**
	* Συγγενείς βλάβες πνευμόνων
	* Συγγενής διαφραγματοκήλη
7. **Συγγενείς παθήσεις γαστρεντερικού σωλήνα**
	* Ατρησία οισοφάγου
	* Υπερτροφική πυλωρική στένωση
	* Απόφραξη δωδεκαδακτύλου
	* Ατρησία-στένωση νήστιδας, ειλεού και κόλου
	* Ανώμαλη στροφή και καθήλωση του εντέρου
	* Νόσος Hirschsprung
	* Ορθοπρωκτικές ανωμαλίες
	* Διπλασιασμοί εντερικού σωλήνα
	* Ανωμαλίες ομφαλεντερικού πόρου

**8. Στοιχεία παιδιατρικής γαστρεντερολογίας**

* + Γαστρο-οισοφαγική παλινδρόμηση
	+ Φλεγμονώδεις παθήσεις του εντέρου

**9. Οξεία κοιλία στην νεογνική, παιδική και εφηβική ηλικία**

**10. Συγγενείς ανωμαλίες ήπατος-χοληφόρων**

 **11. Συγγενή ελλείμματα κοιλιακού τοιχώματος**

 **12. Παθήσεις βουβωνικής χώρας και έξω γεννητικών οργάνων**

* + Φίμωση
	+ Υποσπαδίας
	+ Βουβωνοκήλη
	+ Κρυψορχία
	+ Οξύ όσχεο

**13. Διαταραχές διαφοροποίησης του φύλου**

**14. Παθήσεις ουροποιητικού συστήματος**

* + Απόφραξη ανώτερου ουροποιητικού
	+ Κυστεο-ουρητηρική παλινδρόμηση

**15. Όγκοι παιδικής ηλικίας**

* + Αιμαγγειώματα
	+ Ηπατοβλάστωμα
	+ Νεφροβλάστωμα
	+ Νευροβλάστωμα
	+ Ραβδομυοσάρκωμα

**16. Κακώσεις θώρακα-κοιλίας**

**17. Ελάχιστα επεμβατική χειρουργική στην παιδοχειρουργική**

***Β. “ΠαιδοΟρθοπαιδική”***

**Σκοπός και περιεχόμενα του μαθήματος της Παιδοορθοπαιδικής**

Το κατ’ επιλογήν υποχρεωτικό μάθημα «Παιδοορθοπαιδική» αποσκοπεί στην εξοικείωση των φοιτητών στην αντιμετώπιση μερικών από τα πιο συνηθισμένα παιδοορθοπαιδικά προβλήματα. Αναφέρεται στα συνηθέστερα παιδοορθοπαιδικά προβλήματα χωρίς να εξαντλείται σε σπάνια σύνδρομα ή συγγενείς ανωμαλίες.

Με ιδιαίτερη προσπάθεια στην παράθεση των νεότερων δεδομένων για τις παθήσεις των νεογνών/βρεφών, των παιδιών και των εφήβων, το μάθημα αυτό στοχεύει στην εκμάθηση των πλέον σύγχρονων μεθόδων διάγνωσης και αντιμετώπισης των παθήσεων αυτών. Το μάθημα της «Παιδοορθοπαιδικής» εμπεριέχει πολυάριθμες πληροφορίες για τεχνικές που μόλις πριν λίγα χρόνια εφαρμόζονταν μόνο στους ενηλίκους. Οι εξελίξεις στην ορθοπαιδική δεν αφήνουν εκτός τις μικρότερες ηλικίες.

**Στόχοι:** Εξοικείωση στη διάγνωση των συνήθων ορθοπαιδικών παθήσεων στα παιδιά

**Περιεχόμενο:**

* Παθήσεις των κάτω άκρων (Αναπτυξιακή δυσπλασία του ισχίου, Νόσος Legg-Calvé-Perthes, Επιφυσιολίσθηση της μηριαίας κεφαλής, Ραιβό ισχίο, Βλαισογονία-Ραιβογονία, Εύκαμπτη βλαισοπλατυποδία, Πτερνοβλαισοποδία, Συγγενής κάθετος αστράγαλος, Ραιβοϊπποποδία, Κοιλοποδία, Κύρτωση της κνήμης, Αξιολόγηση παιδιού με χωλότητα)
* Παθήσεις των άνω άκρων (Συγγενείς δυσπλασίες του άνω άκρου, Λοιμώξεις του άνω άκρου, Νευρομυϊκές παθήσεις του άνω άκρου)
* Παθήσεις της σπονδυλικής στήλης (Ραιβόκρανο, Σύνδρομο Klippel-Feil, Παραμόρφωση Sprengel, Οσφυαλγία, Σπονδυλόλυση/Σπονδυλολίσθηση, Νόσος Scheuermann, Ηωσινόφιλο κοκκίωμα, Όγκοι της σπονδυλικής στήλης, Πυογόνος σπονδυλοδισκίτιδα, Φυματίωση της σπονδυλικής στήλης (Νόσος Pott), Σκολίωση/Κύφωση)
* Εγκεφαλική παράλυση (Ταξινόμηση, Φυσική εξέταση, Απεικονιστικά ευρήματα, Αντιμετώπιση)
* Αθλητικές κακώσεις (Ρήξη προσθίου χιαστού συνδέσμου, Διαχωριστική οστεοχονδρίτιδα του γόνατος, Αστάθεια επιγονατίδας, Αστάθεια ώμου, Ο ώμος του ρίπτη, Ο αγκώνας του ρίπτη, Διαχωριστική οστεοχονδρίτιδα του αγκώνα, Νόσος Panner)
* Σηπτική αρθρίτιδα και οστεομυελιτιδα
* Ογκοι Οστών και μαλακών μορίων στα παιδιά

-